Kopsavilkums par Zviedrijas mobilitāti

Eiropas Savienības mūžizglītības programmas Comenius apakšprogrammas skolu daudzpusējās partnerības projekta „Youth Without Borders” ievaros 3 Madonas Valsts ģimnāzijas 11.b klases skolēni - Agnese Sīle, Dāvis Vikmanis, Krista Zvirgzdiņa un skolotājas – Aija Šmeisa (projekta koordinatore) un Ārija Fārte (projekta īstenotāja) no 22.maija līdz 26. maijam piedalījās daudzpusējā mobilitātē Zviedrijas pilsētā Helsingborgā.

Lai piedalītos šajā mobilitātē, bija nepieciešams sagatavot mājas darbu, par kuru vienojāmies Ungārijas trīspusējās partnerības mobilitātē un kurš tika saskaņots starp visām 11 projekta partnervalstīm. Latvijai (Madonai) uzdevums – pabeigt darbu pie tēmas „Vēsture pēc 1945. gada”, proti, savākt informāciju no partnervalstīm, izstudēt to, apkopot un izveidot prezentāciju. Jāpiebilst, ka dažas valstis informāciju atsūtīja pēdējā brīdī, Rumānija to ievietoja projekta mājas lapā tad, kad jau bijām Zviedrijā, bet Zviedrija nesniedza nekādu informāciju par šo tematu. Lai situācija neveidotos neveikla, mēs papētījām paši šo valstu vēsturi un izveidojām vairākus slaidus par Rumāniju un Zviedriju. Vēl jāatzīmē, ka pastāvēja dažāda izpratne pa veicamajiem uzdevumiem, dažas valstis (piem. Spānija, Dānija) uzdevumu sākuma izpildīja nepilnīgi, bet Portugāle atsūtīja plašu prezentāciju nevis tabulu, kā to lūdzām.

Mūsu prezentācija noritēja veiksmīgi, tāpat kā citu valstu prezentācijas. Valdīja draudzīga un atbalstoša atmosfēra.

Mobilitātes laikā tikām iepazīstināti ar Hermods skolu, tās darbības virzieniem, apmeklējām Skānes novadu, ieskaitot Lundu, Malmi, ļoti interesanta bija ekskursija pa pilsētas centru. Jāpiebilst, ka gan braucienu, gan ekskursiju pa pilsētu vadīja tūrisma klases skolnieces.

Pēc prezentācijām, kuras aizņēma lielu laika posmu, skolēni saņēma radošos uzdevumus par dažādu sadzīves situāciju risināšanu projektā iesaistīto valstu jauniešu starpā un notika šo situāciju risināšana nelielās grupās (kurās pārstāvētas dažādas valstis), lai pēc tam visu varētu parādīt, notēlot, attēlot, prezentēt visiem projekta dalībniekiem. Skolotāji tajā laikā strādāja savās triju valstu partnerības grupās (mēs kopā ar Zviedriju un Ungāriju), lai izvērtētu paveikto kopš martā notikušās mobilitātes un izvirzītu uzdevumus Dānijas mobilitātei (29.10 – 03.10.).

Pēc tam skolotājiem notika apmācības, kā administrēt projekta mājas lapu. Apmācības vadīja Rumānijas koordinatore skolotāja Odette. Jāpiebilst, ka mums ar mājas lapas administrēšanu līdz šim problēmas nav bijušas, jo to regulāri papildinājām, bet daudzas valstis vispār nekādu informāciju nebija ievietojušas. Apmācību beigās projekta dalībnieki vienojās par plašāku informācijas izvietošanu projekta mājas lapā.

Turpinājumā notika vienošanās par Dānijas mobilitāti, par uzdevumu izpildi šai mobilitātei. Mūsu uzdevums pabeigt informācijas savākšanu un apkopošanu par tēmu „Kultūra un māksla”” un sagatavot prezentāciju. Jāpiebilst, ka vēl tikai 2 valstis mums nav atsūtījušas informāciju.

Tika runāts par valstu atbildību pa uzticētajiem kopīgajiem projekta uzdevumiem. Mēs atbildam par Dissemination area un par Links. Ar linkiem viss kārtībā, bet izplatības ziņā esam atkarīgi no valstu aktivitātēm un iesūtītās informācijas, tā pildās lēni.

Kas attiecas uz mūsu paveiktajiem uzdevumiem projekta partneriem, tad var atzīmēt, ka vēl būs jāpilda Dānijas, Portugāles un Nīderlandes uzdevumi, kad viņi tos mums atsūtīs, kā arī viens Ungārijas uzdevums, pārējos esam paveikuši. Laika gaitā būs nepieciešams veikt precizējumus kaut vai jaunākas statistikas datu dēļ.

Skolēni dzīvoja zviedru skolēnu ģimenēs un veiksmīgi komunicēja angļu valodā.

Mobilitātes pēdējā dienā bija iespēja doties uz Dānijas pilsētu Helsingdoru un apmeklēt Kronborgas (Hamleta) pili. Šī iespēja tika izmantota (Latvijā iepriekšējā nedēļa tika atzīmēta kā Šekspīra nedēļa), mūsu tēma tomēr ir „ Kultūra un māksla” un tas bija pa ceļam uz Kopenhāgenas lidostu.